open-index/open-wikipedia-markdown huggingface dataset:
Κώστας Καραγιώργης

Ο **Κώστας Καραγιώργης** (Αθήνα ή Άνδρος, 12 Μαρτίου 1938 - 13 Μαΐου 1989) ήταν Έλληνας ζεν-πρεμιέ, ηθοποιός του κινηματογράφου, του θεάτρου και της τηλεόρασης. 
## Βιογραφία
Πτυχιούχος της Παντείου, ήταν, παράλληλα, απόφοιτος της Δραματικής Σχολής του Εθνικού Ωδείου, ενώ σπούδασε και πιάνο. Το 1960 πραγματοποίησε την πρώτη του εμφάνιση στη θεατρική σκηνή. Πήρε μέρος σε πολλές θεατρικές παραστάσεις και κινηματογραφικά έργα, όπως και σε γνωστές τηλεοπτικές σειρές (*Εν τούτω νίκα*, *Κοκορόμυαλη*, *Δέκατο τρίτο ανακριτικό Γραφείο*, *Το κανάλι των παρανόμων*). Προηγούμενα, είχε διακριθεί ερμηνεύοντας το ρόλο του λοχαγού του ελληνικού στρατού Έκτορα Ψάχου, στο δημοφιλές σίριαλ του Νίκου Φώσκολου ''Άγνωστος πόλεμος''. Ήταν νυμφευμένος με την Στέλλα Λιβανίου, καλλιτέχνιδα του χορού. Πέθανε αιφνίδια και πρόωρα, στις 13 Μαΐου 1989 στο Τορόντο του Καναδά όπου βρισκόταν για επαγγελματική υποχρέωση (καλλιτεχνική περιοδεία με τον Νίκο Παπαναστασίου), από ανακοπή της καρδιάς. Ηθοποιός είναι και ο γιος του, Νίκος Καραγιώργης, πρόεδρος του Σωματείου Ελλήνων Ηθοποιών από τις 18 Μαΐου 2024.

## Φιλμογραφία

### Κινηματογράφος

### Τηλεόραση
* Ο Άγνωστος Πόλεμος
* Το σταυροδρόμι των παρανόμων (ΕΤ-2) (1989)

## Παραστασιογραφία

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Πηγές
* Θόδωρος Έξαρχος: "Έλληνες ηθοποιοί - Αναζητώντας τις ρίζες", Βραβείο Ακαδημίας Αθηνών

## Παραπομπές

## Εξωτερικοί σύνδεσμοι
* 

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης
Σημαία των Μαλδίβων

[thumb|220px|right|[Αρχείο:FIAV 111111.svg|23px Αναλογίες: 2:3]]

Η **[[σημαία]] των [[Μαλδίβες|Μαλδίβων]]** είναι κόκκινη με ένα μεγάλο πράσινο ορθογώνιο παραλληλόγραμμο στο μέσο, στο κεντρο του οποίου φέρεται μία λευκή ημισέληνος με την κυρτή πλευρά της προς την προσίστια πλευρά της σημαίας.

Είναι το πλέον επίσημο σύμβολο στις Μαλδίβες και καθιερώθηκε στις 25 Ιουλίου 1965. Η χώρα έχει Σύνταγμα (ισχύον) από τις 7 Αυγούστου του 2008.

## Επεξήγηση συμβόλων
Το ερυθρό χρώμα συμβολίζει την τόλμη των ηρώων του κράτους, στο παρελθόν, στο παρόν και στο μέλλον, καθώς οι ήρωες δε δίστασαν να θυσιάσουν ακόμα και τη ζωή τους (πολέμησαν μέχρι τελευταίας ρανίδας του αίματός τους), για το καλό του έθνους. Το πράσινο ορθογώνιο στο κέντρο εκπροσωπεί τα αναρίθμητα δέντρα κοκκοφοίνικα, που αφθονούν στη χώρα και το λευκό μισοφέγγαρο συμβολίζει ένα κράτος ενωμένο υπό την ισλαμική θρησκεία.

## Πινακοθήκη

Image:Earliest Flag of the Maldives.svg|Η αρχαιότερη σημαία των Μαλδίβων.
Image:Flag of the Maldives until 1903.svg|Σημαία που ήταν σε χρήση ως το 1903.
Image:Old National Flag of the Maldives.svg|Εθνική σημαία που εισήχθη το 1926 με 1932 και ήταν σε χρήση ως το 1953
Image:Old State Flag of Maldives.svg|Κρατική σημαία που εισήχθη μεταξύ 1926 και 1932 και χρησιμοποιήθηκε ως το 1953
Image:Flag of the Maldives 1953.svg|Σημαία που ήταν σε χρήση από το 1953 ως το 1965
Image:Flag of the Sultan of The Maldives.svg|Σημαία του Σουλτάνου (1954-1965)
Image:Flag of the President of Maldives.svg|Σημαία του Προέδρου από το 1968.
Image:Flag of Maldives (construction sheet).svg|Μοτίβο κατασκευής της σημερινής σημαίας.


## Εξωτερικοί σύνδεσμοι

* Παλαιότερες σημαίες από τις "Σημαίες του Κόσμου".

Μαλδίβες
Κατηγορία:Εθνικά σύμβολα των Μαλδίβων
Έμβλημα των Μαλδίβων

right|180px|thumb|To έμβλημα των Μαλδίβων.
Το ** Εθνικό Έμβλημα των [[Μαλδίβες|Μαλδίβων]]** αποτελείται από ένα δένδρο κοκκοφοίνικα (σύμβολο ζωντάνιας του λαού και πηγή ανάπτυξης), μία ημισέληνο (σύμβολο του Ισλάμ) και δύο διασταυρούμενες σημαίες της χώρας με την παραδοσιακή ονομασία του κράτους. Το αστέρι που συνοδεύει την ημισέληνο αποτελεί σύμβολο της κυριαρχίας του Ισλάμ στις Μαλδίβες.

Οι δύο λέξεις του παραδοσιακού ονόματος του κράτους, Αντ-Νταουλάτ και Αλ-Μαχαλμπιντίγια χρησιμοποιήθηκαν για πρώτη φορά από το Σουλτάνο Αλ-Γκαζί Μοχάμεντ Θακουρουφάανου αλ-Αζάμ, σημαντικότατο ήρωα της χώρας. Ο τίτλος Αντ-Νταουλάτ Αλ-Μαχαλμπιντίγια (αραβικά: الدولة المحلديبية) σημαίνει το Κράτος των Χιλίων Νησιών.

## Σημερινή χρήση
Το σύμβολο αντιπροσωπεύει την κυβέρνηση και το Κράτος των Μαλδίβων και χρησιμοποιείται σε επίσημα έγγραφα και σε άλλες περιστάσεις φορέων της κυβέρνησης. Η επίσημη καθιέρωση του εμβλήματος έγινε το 1965.

## Παραπομπές



Μαλδιβες
Κατηγορία:Εθνικά σύμβολα των Μαλδίβων
Ρεβιθιά

Η **ρεβιθιά** είναι μονοετές, ποώδες, αγγειόσπερμο, δικότυλο φυτό το οποίο ανήκει στην υποοικογένεια των ψυχανθών.  Είναι θάμνος που δύσκολα ξεπερνά τα 60 εκατοστά και καλλιεργείται για τα σπόρια του, τα ρεβίθια, και ως κτηνοτροφή. Έχει την επιστημονική ονομασία ***Cicer arietinum*** - ***Ερέβινθος ο κοινός*** ή ***Ερέβινθος ο κριόμορφος***,  πιστή μετάφραση της λατινικής  ονομασίας  του είδους, η οποία  οφείλεται  στο σχήμα του σπόρου του φυτού, που θυμίζει κεφάλι κριαριού. 


File:Cicer arietinum 003.JPG
File:Chickpea pods.jpg
File:Cicer arietinum20100417 08.jpg


## Καταγωγή
Η καταγωγή της ρεβιθιάς είναι από την Ασία και σήμερα καλλιεργείται σε πολλές χώρες της νότιας Ευρώπης, της Ασίας και της νότιας και κεντρικής Αμερικής.

## Χαρακτηριστικά
Τα φύλλα της ρεβιθιάς είναι πτερωτά, σύνθετα και έχουν πολλά μικρότερα, στρογγυλά, ανοιχτοπράσινα φυλλάρια με μικροσκοπικά δόντια στις άκρες. Τα άνθη της είναι μικρά, λευκού, κόκκινου ή ροζ χρώματος και φύονται στις μασχάλες των κλαδιών ανά ένα. Οι καρποί είναι πεπλατυσμένοι στα πλάγια και κάθε ένας από αυτούς περιέχει 1-2 σπόρια, τα γνωστά **ρεβίθια**. Η ρεβιθιά είναι εξαιρετικά ανθεκτική στην ξηρασία και αποδίδει καλά σε φτωχά εδάφη χωρίς ιδιαίτερες περιποιήσεις. Πολλαπλασιάζεται με σπορά κατά τους φθινοπωρινούς κυρίως μήνες.
thumb|Ρεβίθια

## Κατανάλωση
Τα ρεβίθια καταναλώνονται βραστά ή μαγειρευτά ως όσπρια, καβουρντισμένα ως ξηροί καρποί (τα γνωστά στραγάλια). Γίνονται, επίσης, θρεπτικά άλευρα και μετά από επεξεργασία μπορούν να χρησιμοποιηθούν ως υποκατάστατο του καφέ. Είναι πλούσια σε φώσφορο, μαγνήσιο, ασβέστιο και σίδηρο, καθώς και βιταμίνες Β, Κ, Ε, και C.

## Καλλιέργεια και παραγωγή
Στην Ελλάδα καλλιεργούνται 150.000 στρέμματα, κυρίως στη Στερεά Ελλάδα, τη Θράκη και τη Μακεδονία.

Η Ινδία είναι πρώτη στον κόσμο σε παραγωγή ρεβιθιών. Ακολουθούν η Ισπανία, η Αλγερία, η Ιταλία, η Αίγυπτος, η Αργεντινή και η Ελλάδα.

## Ποικιλίες
**Cicer arietinum var. vulgare** σημαίνει **Ερέβινθος ο κριόμορφος ποικ. ο κοινός**.

## Παραπομπές


## Πηγές

* *Λεξικόν φυτολογικόν περιλαμβάνον τα ονόματα, την ιθαγένειαν και τον βίον υπερδεκακισχιλίων φυτών, εν οις και τα λόγω χρησιμότητος ή κόσμου καλλιεργούμενα, των οποίων περιγράφονται και η ιστορία, η καλλιέργεια, τα προϊόντα και αι νόσοι. Π.Γ. Γεννάδιος, Αθήνα 1914.*
* *Греческо-русский слобарь, составленный А.Д. Вейсманом. Санкт-Петербург 1899.*
* *Λεξικόν ελληνολατινικόν. Χρήστου Μ. Αδαμαντίου, Αθήνα 1908.*
* *Φ. Φουρναράκης. Άτακτα, τόμος πέμπτος, μέρος πρώτον, αλφάβητον τρίτον, εν Παρισίοις 1835.*
* И.П.Хориков, М.Г.Малев. Новогреческо-русский словарь под редакцией П.Пердикиса и Т.Пападопулоса. Москва, издательство Русский язык, 1980.

Κατηγορία:Όσπρια
Κατηγορία:Ψυχανθή
Κατηγορία:Χεδρωπά
Κατηγορία:Χλωρίδα της Ασίας
Εμίλ Λαχούντ

Ο **Εμίλ Λαχούντ **(Βηρυτός, 12 Ιανουαρίου 1936) είναι στρατηγός εν αποστρατεία και πολιτικός. Διετέλεσε Πρόεδρος του Λιβάνου από το 1998 ως το 2008.

## Καριέρα
Γεννήθηκε στις 12 Ιανουαρίου του 1936. Γιος του στρατηγού Τζαμίλ Λαχούντ, ήταν διοικητής του ΓΕΣ (1989 - 1998) και εξελέγη Πρόεδρος το 1998.

Τροποποίησε το Σύνταγμα, ώστε να ανανεώσει τη θητεία του και, έπειτα από πίεση της Συρίας, το 2004, το Κοινοβούλιο ψήφισε υπέρ της διεύρυνσης της προεδρικής θητείας για ακόμα 3 χρόνια, μέχρι το 2007. Ακόμα και διεθνείς παρατηρητές χαρακτήρισαν τη τροποποίηση ως παράνομη.

Η θητεία του Λαχούντ έληξε στις 23 Νοεμβρίου 2007 και η πολιτική κρίση για το ποιος θα τον διαδεχόταν συνεχίστηκε για τους επόμενους μήνες. Έπειτα από 19 αποτυχημένες απόπειρες εκλογής νέου Προέδρου, επιτεύχθηκε συμφωνία για υποψήφιο κοινής αποδοχής στο Κατάρ. Τον Μάιο του 2008 διάδοχοςτου Λαχούντ ορκίστηκε ο Μισέλ Σουλεϊμάν και η κρίση τερματίστηκε.
 

## Εξωτερικοί σύνδεσμοι
* http://www.jewishvirtuallibrary.org/jsource/biography/Lahoud.html - Βιογραφία.

## Παραπομπές


Κατηγορία:Πρόεδροι του Λιβάνου
Κατηγορία:Λιβανέζοι στρατιωτικοί
Φουάτ Σινιόρα

Ο **Φουάτ Σινιόρα** (Σιδώνα, 19 Ιουλίου 1943) είναι Λιβανέζος πολιτικός, που χρίστηκε πρωθυπουργός του Λιβάνου, από τις 19 Ιουλίου 2005, οπότε και διαδέχθηκε τον Νατζίμπ Μικάτι, ως το 2009.

## Βιογραφία
Γεννήθηκε το 1943 στη Σιδώνα, από οικογένεια Σουνιτών Μουσουλμάνων, και εργάστηκε επί 45 χρόνια για τον αποβιώσαντα Πρωθυπουργό Ραφίκ αλ Χαρίρι. Υπήρξε Υπουργός Οικονομικών από το 1992 μέχρι το 1998 και ξανά από το 2000 ως το 2004. Μετά την πτώση του Χαρίρι το 1998, ο Σινιόρα κατηγορήθηκε για διαφθορά, απαλλάχθηκε όμως από το Κοινοβούλιο το 2003. Το 2002 κατάργησε τους περισσότερους δασμούς και εισήγαγε τον ΦΠΑ στη χώρα του.

## Πρωθυπουργός
Λίγο μετά την εκλογική νίκη της Αντιπολίτευσης, το 2005, έλαβε εντολή σχηματισμού κυβέρνησης από τον Πρόεδρο Εμίλ Λαχούντ. Υπήρξε η πρώτη κυβέρνηση στην οποία συμπεριλήφθησαν και μέλη της Χεζμπολάχ, μέλη της οποίας έφυγαν τελικά από το κυβερνητικό σχήμα. Στις 27 Ιουλίου 2006, ο Σινιόρα παρουσίασε σχέδιο επτά σημείων για την επίλυση της κρίσης στο Λίβανο (πόλεμος με το Ισραήλ), στη διάρκεια διάσκεψης στη Ρώμη. Δέχθηκε με επιφύλαξη τη συμφωνία υπό την αιγίδα του ΟΗΕ για τον τερματισμό της κρίσης.

Στις αρχές Δεκεμβρίου του 2006, η Αντιπολίτευση ξεκίνησε εκστρατεία με σκοπό την παραίτηση της κυβέρνησής του. Στις 25 Μαΐου του 2008 η θητεία του έληξε, καθώς την ημέρα αυτή εξελέγη πρόεδρος και ο Σινιόρα ανέλαβε υπηρεσιακά καθήκοντα. Ο νεοεκλεγείς Πρόεδρος Μισέλ Σουλεϊμάν τον επαναδιόρισε στην πρωθυπουργία στις 28 Μαΐου του 2008. Έπειτα από τις εκλογές του 2009 τον διαδέχθηκε ως πρωθυπουργός ο Σαάντ Χαρίρι.

## Εξωτερικοί σύνδεσμοι
* Προφίλ του πολιτικού στο BBC

Σινιορα
Σινιορα
Έμπαρος Ηρακλείου

Η **Έμπαρος** είναι  χωριό και έδρα ομώνυμης κοινότητας του Δήμου Βιάννου στην Περιφερειακή Ενότητα Ηρακλείου. Ανήκε στην Επαρχία Πεδιάδος του Νομού Ηρακλείου. 

## Γεωγραφικά στοιχεία
Βρίσκεται σε υψόμετρο 430 μέτρων στις νοτιοδυτικές υπώρειες του όρους Δίκτη. Η κύρια ασχολία των κατοίκων είναι η γεωργία και κυρίως η παραγωγή ελαιολάδου. Ένα επίσης σημαντικό προϊόν της Εμπάρου είναι ο δίκταμος. Η απόστασή του από το Ηράκλειο είναι 51 χιλιόμετρα.

### Ναοί
Η Έμπαρος έχει μέσα στο χωριό και στα περίχωρα 18 ιερούς ναούς. Στον οικισμό βρίσκονται μεταξύ άλλων ταχυδρομείο, αστυνομία, νηπιαγωγείο, Δημοτικό σχολείο, περιφερειακό ιατρείο και κεντρικό ναό τον Άγιο Γεώργιο, με τοιχογραφίες σε καλή κατάσταση, έργα του ζωγράφου Σταμάτη Φωκά. Επίσης, υπάρχουν οι εκκλησίες του Αγίου Γεωργίου, ο Μιχαήλ Αρχάγγελος ο Φαλκιανός, οι Άγιοι Ανάργυροι, ο δίκλιτος Τίμιος Σταυρός και ο Άγιος Νικήτας,  ο ναός της Παναγίας με στέμματα του 16ου αιώνα στο υπέρθυρο, η Αγία Τριάδα και ο νεότερος ναός της Αγίας Ειρήνης.

## Ιστορικά στοιχεία
Στην περίοδο της Ενετοκρατίας ήταν το μεγαλύτερο χωριό της Πεδιάδος. Το 1583 αναφέρεται στον Καστροφύλακα με 939 κατοίκους και με την ονομασία *Embaro*. Το 1301 αναφέρεται σε συμβόλαιο και σε έγγραφο του 1307 βρίσκουμε το χωριό *Lombari*, το οποίο ήταν φέουδο του Ανδρέα Κορνάρου. Ο Κορνάρος αναγκάστηκε να το εγκαταλείψει λόγω του πολέμου και πιθανότατα ήταν η Έμπαρος. 

Στις αρχές του 17ου αιώνα η Έμπαρος αποτέλεσε φέουδο του ποιητή του «Φορτουνάτου» Μαρκαντόνιο Φώσκολου και δόθηκε από τον ίδιο ως προίκα στην κόρη του, Ντιάνα, το 1635. 

Δείτε ***[[Κοινότητα Εμπάρου]]*** 

## Προσωπικότητες
* Γιάννα Αγγελοπούλου-Δασκαλάκη, νομικός και επιχειρηματίας.

## Βιβλιογραφία
* 

## Παραπομπές


Εμπαρος
Εμπαρος
Άνω Βόλτα

Η **Δημοκρατία της Άνω Βόλτα** (γαλλικά: République de Haute-Volta) ήταν μια περίκλειστη χώρα της Δυτικής Αφρικής που ιδρύθηκε στις 11 Δεκεμβρίου 1958 ως αυτοδιοικούμενη αποικία εντός της Γαλλικής Κοινότητας. Στις 5 Αυγούστου 1960 απέκτησε πλήρη ανεξαρτησία από τη Γαλλία. Ονομάστηκε από τον ποταμό Βόλτα. Μετά από μια σειρά από βραχύβιους προέδρους, ο Τομά Σανκάρα ανέλαβε την εξουσία μέσω στρατιωτικού πραξικοπήματος στις 4 Αυγούστου 1983. Η χώρα άλλαξε το όνομά της στις 4 Αυγούστου 1984, από Άνω Βόλτα σε Μπουρκίνα Φάσο, που σημαίνει «Γη των Αδιάφθορων Ανθρώπων».

## Παραπομπές


## Εξωτερικοί σύνδεσμοι
* 

Κατηγορία:Πρώην χώρες του Ψυχρού Πολέμου
Κατηγορία:Πρώην αποικίες στην Αφρική
Ακκαδική Αυτοκρατορία

[260px|thumb|Η πιθανή εξάπλωση της Ακκαδικής Αυτοκρατορίας στη [Μεσοποταμία.]]
Οι **Ακκάδιοι** ήταν αρχαίος λαός. Ήταν οι βόρειοι γείτονες των Σουμερίων στη Μεσοποταμία κατά την 3η χιλιετία π.Χ.
## Ο ιδρυτής
[μικρογραφία|Ακκαδικό [ζάρι από ψημένο πηλό, 2350-2150 π.Χ.]]
Ο Σαργών (2371-2330 π.Χ) ιδρυτής της Ακκαδικής δυναστείας, αφού υποτάσσει το βασιλέα της Ουρούκ, επεκτείνει την κυριαρχία του σε ολόκληρη την Κάτω Μεσοποταμία μέχρι το Ντιλμούν και το Ελάμ, επιβάλλοντας τη γλώσσα τους και δημιουργώντας το σουμερο-ακκαδικό πολιτισμό. Ο ρόλος του θεωρείται καθοριστικός λόγω της διοικητικής οργάνωσης που επέβαλε. Έθεσε επικεφαλής των πόλεων διοικητές που ορίζονταν από το κέντρο. Αντικατέστησε τη γλώσσα των Σουμερίων με μία σημιτική (ακκαδική), από το όνομα της νέας πρωτεύουσας Ακκάδ, με σφηνοειδή γραφή. Ο εγγονός του, Ναράμ Σιν, εδραιώνει την ισχύ της αυτοκρατορίας και την αυξάνει σε μέγεθος. Ονομάζεται «βασιλέας των τεσσάρων περιοχών του κόσμου», γιατί η αυτοκρατορία του εκτείνεται από τη Μεσόγειο και την Παλαιστίνη μέχρι τον Περσικό Κόλπο και το σημερινό Ιράν. Επί της βασιλείας του Ναράμ-Σιν υπάρχει και μία ιδεολογική αλλαγή, η θεοποίηση του εν ζωή βασιλιά. Το εμπόριο είχε ανθίσει, καθώς πολλά αγαθά μετακινούνταν από όλες τις περιοχές όπως ασήμι από την Ανατολία, λάπις λάζουλι από το Αφγανιστάν, κέδροι από τον Λίβανο και χαλκός από το Ομάν. Οι πόλεις-κράτη της Μεσοποταμίας πλούτιζαν και φρούρια χτίζονταν στα πιο αδύναμα σημεία.
## Οι διάδοχοι
Στη διάρκεια βασιλείας των διαδόχων του και γύρω στο 2100 π.Χ., ο ακκαδικός πολιτισμός αποσταθεροποιείται λόγω συνεχών εξεγέρσεων των σουμεριακών πόλεων και πιέσεων που ασκούν νομαδικοί λαοί, από τα δυτικά οι Αμορραίοι και από τα βόρεια οι Γκούτιοι από τα βουνά του Ζάγρου. Για τη κυριαρχία των Γκούτιων λίγα είναι γνωστά. Πάντως αυτοί δεν ενδιαφέρθηκαν για τη διοίκηση του κράτους ή για τη συντήρηση των καναλιών όντας κυρίως λαφυραγωγοί, με αποτέλεσμα και σε συνδυασμό με την αλλαγή των καιρικών συνθηκών και την ξηρασία να πέσει λιμός στη περιοχή μέχρι που ο Ουρ-Νάμμου, βασιλιάς της Ουρ, το 2112 π.Χ. έδιωξε τους Γκούτιους από τη περιοχή και κράτησε την εξουσία μέχρι το 2004 π.Χ.
## Η γλώσσα και η Ακάδ
Θεωρείται από σύγχρονους γλωσσολόγους ότι από τη γλώσσα αυτού του αρχαίου λαού, την «Ακκαδική», προήλθε η *Βαβυλωνιακή*, καθώς και η *Ασσυριακή γλώσσα*. Ως γεωγραφικός τόπος, η Ακκάδ σε πολλές σφηνοειδείς επιγραφές αρχαίων μνημείων. Η θέση της μέχρι σήμερα, στο Ιράκ, δεν έχει εξακριβωθεί, αλλά οι ειδικοί προτείνουν σαν τοποθεσία είτε τη Σιππούρ, είτε τη Βαγδάτη.

## Πηγές
* MONDADORI Σύγχρονη Παγκόσμια Εγκυκλοπαίδεια ΙΣΤΟΡΙΑ ΤΟΜΟΣ 1 (1993-1994).
## Εξωτερικοί σύνδεσμοι
* 


Κατηγορία:Αρχαία Μεσοποταμία
Κατηγορία:Αρχαία Άνω Μεσοποταμία
Κατηγορία:Αρχαίος Λεβάντες
Κατηγορία:Πρώην μοναρχίες της Ασίας
Κατηγορία:Νεβρώδ
Κατηγορία:Πρώην αυτοκρατορίες
Gaumii salaam

Το **Gavmee Salaam** (στην ντιβέχι: ޤައުމީ ސަލާމް, Εθνικός Χαιρετισμός) είναι ο σύγχρονος εθνικός ύμνος στις Μαλδίβες. Τους στίχους έγραψε ο Mohamed Jameel Didi το 1948 και συνθέτης είναι ο μαέστρος από τη Σρι Λάνκα, Pandith Amaradeva , το 1972.

Το Gavmee Salaam η διακήρυξη με περηφάνια ενός λαού ότι έχει εθνική ενότητα, την ισλαμική πίστη και έχει κερδίσει σε ιστορικές μάχες, τιμώντας τους πεσόντες ήρωες. Στον ύμνο επίσης υπάρχει η ευχή για περαιτέρω ανάπτυξη, ενώ γίνεται μνεία και στους ηγέτες που έχουν υπηρετήσει τη χώρα μέχρι σήμερα.

## Στίχοι

* Κείμενο στη γλώσσα Thaana:

### Απόδοση με λατινικούς χαρακτήρες

:Gaumee mi ekuverikan matee tibegen kureeme salaam,
:Gaumee bahun gina heyo du'aa kuramun kureeme salaam.
:Gaumee nishaanang hurmataa eku bo lambai tibegen
:Audaanakan libigen e vaa dida-ak kureeme salaam.

:Nasraa nasiibaa kaamyaabu-ge ramzakang himenee
:Fessaa rataai hudaa ekii fenumun kuriime salaam.
:Fakhraa sharaf gavmang e hoodai devvi batalunna'
:Zikraage mativeri lhentakun adugai kuriime salaam.
:Divehiinge ummay kuri arai silmaa salaamatugai
:Divehiinge nan molu vun edai tibegen kuriime salaam.

:Minivankamaa madaniyyataa libigen mi 'aalamugai
:Dinigen hitaamatakun tibun edigen kuriime salaam.
:Dinaai verinnang heyo hitun hurmay adaa kuramun
:Siidaa vafaaterikan matii tibegen kuriime salaam.
:Davlatuge aburaa 'izzataa mativeri vegen abada'
:Audaana vun edi heyo du'aa kuramun kuriime salaam.

### Ελληνική μετάφραση

:Σε χαιρετούμε, με εθνική ομοψυχία.
:Σε χαιρετούμε, με πολλές καλές ευχές στη μητρική γλώσσα του έθνους, 
:Σκύβοντας το κεφάλι με σεβασμό προς το σύμβολο του Έθνους.
:Χαιρετούμε τη σημαία που είναι ύψιστης σημασίας
:Αυτή κινείται στη σφαίρα της νίκης, της περιουσίας και της επιτυχίας
:Με πράσινο, κόκκινο και λευκό χρώμα, όλα μαζί, γι' αυτό και της αποτίουμε χαιρετισμό.

:Σε αυτούς τους ήρωες που διεκδίκησαν τιμή και περηφάνια για το έθνος
:Αποτίουμε σήμερα χαιρετισμό με τη βοήθεια των στίχων της μνήμης.
:Είθε το Κράτος των Νησιωτών από τις Μαλδίβες να προχωράει υπό τη σκέπη και την προστασία
:Και το όνομα των Μαλδιβιανών νησιωτών να είναι σπουδαίο.
:Γι' αυτό με αυτήν την υπόσχεση χαιρετούμε.

:Ευχόμαστε να έχουν ελευθερία και προκοπή σε αυτόν τον κόσμο
:Και να μην έχουν πίκρες, γι' αυτό και αποτίουμε χαιρετισμό.
:Με πλήρη σεβασμό και αγάπη και με την ευλογία της θρησκείας και των ηγετών μας,
:Σου αποτίουμε χαιρετισμό με καλοσύνη και αλήθεια
:Είθε το Κράτος να έχει πάντοτε τιμή και σεβασμό.
:Με καλές ευχές να συνεχίσεις να είσαι συνεχώς ψηλά, σου αποτίουμε χαιρετισμό.

## Εξωτερικοί σύνδεσμοι
* Βασιλική οικογένεια των Μαλδίβων - σελίδα για τον ύμνο, που συμπεριλαμβάνει αρχείο σε μορφή .midi.

Κατηγορία:Εθνικοί ύμνοι
Κατηγορία:Εθνικά σύμβολα των Μαλδίβων
Κρήνη των Μελισσών

Η **Κρήνη των Μελισσών** (ιταλικά: Fontana delle Api) βρίσκεται στην Πιάτσα Μπαρμπερίνι της Ρώμης και συγκεκριμένα στη γωνία με τη Βία Βένετο. Αποτελεί έργο του Τζιαν Λορέντσο Μπερνίνι και έχει κατασκευαστεί το 1644. 

Την παρήγγειλε ο Πάπας Ουρβανός Η΄, μέλος της οικογένειας Μπαρμπερίνι. Επειδή το σύμβολο της οικογένειας αυτής ήταν οι μέλισσες, η κρήνη διακοσμήθηκε με τα έντομα αυτά, που μοιάζουν σαν να πίνουν από το νερό που πέφτει ψηλά. Με μέλισσες είναι διακοσμημένη και η Κρήνη του Τρίτωνα, του ίδιου καλλιτέχνη, που βρίσκεται στην πλατεία αυτή, επίσης.

Η επιγραφή επάνω στην κρήνη αναγράφει:


VRBANVS VIII PONTIFEX MAXIMVS
FONTI AD PVBLICVM VRBIS ORNAMENTVM
EXSTRVCTO
SINGVLORVM VSIBVS SEORSIM COMMODITATE HAC
CONSVLVIT
ANNO MDCXLIV PONT XXI


Η Κρήνη παρουσιάζεται ως ένα ανοιχτό κοχύλι. Το κάτω κέλυφος αποτελεί τη λεκάνη όπου μαζεύεται το νερό, ενώ το άνω στηριζόταν στο Παλάτσο Σοντερίνι. Η κρήνη χρησίμευε ουσιαστικά στο πότισμα των αλόγων και αρχικά ήταν τοποθετημένη στη γωνία της Βια Σιστίνα με την Πιάτσα Μπαρμπερίνι. Μεταφέρθηκε κάπως άτεχνα το 1867. Το 1915, όταν αποφασίστηκε η ανακατασκευή της, πολλά κομμάτια της δεν μπορούσαν πια να βρεθούν και συμπληρώθηκε με ασβεστόλιθο και μάρμαρο. Το κάτω κέλυφος που κάποτε βρισκόταν στο επίπεδο του δρόμου ανυψώθηκε, ενώ το άνω κέλυφος δεν ακουμπά πλέον σε κανένα κτίριο. Στις 20 Ιουλίου 2004 και 10 Ιουλίου 2005 η κρήνη υπήρξε θύμα βανδαλισμού. 

Περιπαικτικά ο λαός της Ρώμης, κατά την εποχή κατασκευής της, αποκαλούσε την κρήνη, "Κρήνη των Μυγών", ειρωνευόμενος την δίψα των Μπαρμπερίνι για εξουσία. Καυτηρίαζαν επίσης το γεγονός ότι οι μέλισσες (σύμβολο της οικογένειας) καταναλώνουν το νερό χωρίς να το επιστρέφουν σε ίσες ποσότητες. Σύμφωνα με μια ιστορία, στο παρελθόν η επιγραφή αφιέρωνε την κρήνη στον εορτασμό του 22ου έτους της θητείας του Πάπα Ουρβανού Η'. Επειδή αυτό όμως ήταν ένα μελλοντικό γεγονός, στον Πασκουίνο, ένα από τα λεγόμενα "ομιλούντα αγάλματα" της πόλης, όπου ο λαός άφηνε σατιρικά μηνύματα, αναγράφηκε η απάντηση του λαού: "Οι Μπαρμπερίνι απομύζησαν όλον τον κόσμο, τώρα επιθυμούν να απομυζήσουν και το χρόνο". Τελικά από το λατινικό αριθμό της επιγραφής ΧΙΙ αφαιρέθηκε το ένα Ι, ωστόσο ήταν ήδη αργά. Ο Ουρβανός απεβίωσε οκτώ ημέρες πριν την έναρξη του 22ου έτους της θητείας του.

## Πηγές
* Η ιταλόφωνη Wikipedia.
* www.romaspqr.it
* www.abitarearoma.net

Μελισσών
Κατηγορία:Μπερνίνι
Αμμωνίτες (λαός)

thumb|right|260px|Η θέση και έκταση του Βασιλείου των Αμμωνιτών
Οι **Αμμωνίτες**, ή **Αμμανίτες**, ήταν αρχαίος βιβλικός λαός, Βασίλειο, που το όνομά του έλαβε από τον γενάρχη του, γιο του Λωτ, Άμμων. Ήταν οι κάτοικοι της περιοχής της άλλοτε Υπεριορδανίας που ήταν εγκατεστημένοι αρχικά στο βόρειο άκρο της Νεκράς θάλασσας, ανατολικά από την κοιλάδα του Ιορδάνη ποταμού και αργότερα, υπό την πίεση των Αμορραίων αναγκάσθηκαν να μετοικήσουν ανατολικότερα. Προς νότο βρισκόταν το Βασίλειο του Μωάβ. Συγγενικός τους λαός ήταν οι Μωαβίτες. 
  
Το σημερινό Αμμάν βρίσκεται στη θέση της κυριότερης Αμμωνιτικής πόλης, της Ραββά Αμών και παλαιότερα Ραββά ή **Ραββάθ Αμών**. Οι Ισραηλίτες κατά την εποχή της κατάκτησης όπως αναφέρεται στο βιβλίο Κριτές (Κεφ.11, 5) δεν κατάφεραν τελικά να τους καταλάβουν, αλλά αργότερα η χώρα των Αμμωνιτών καταλήφθηκε μερικώς από τις εβραϊκές φυλές Ρουβήν και Γαδ.

Οι Αμμωνίτες φαίνεται πως ενσωματώθηκαν διαδοχικά στην Ασσυριακή, Βαβυλωνιακή και Περσική Αυτοκρατορία. Όμως στη διάρκεια της ανεξαρτησίας τους αποτελούσαν απειλή για τους Ισραηλίτες, όπως πίστευαν οι ίδιοι, επειδή μεταξύ των θεών που λάτρευαν ήταν και ο Μολώχ, τουλάχιστον μέχρι την εποχή των Μακκαβαίων, όπου λίγο αργότερα, το 332 π.Χ. υποτάχθηκαν στον Μέγα Αλέξανδρο όταν και η πρωτεύουσά τους στη συνέχεια μετονομάστηκε σε Φιλαδέλφεια, (*Α΄ Μακκαβαίων Κεφ: 5, 6*).

Οι Αμμωνίτες μιλούσαν ιδία γλώσσα συγγενή των Μωαβιτών. Η μεγαλύτερη ανάπτυξή τους προσδιορίζεται από το 1000 π.Χ μέχρι το 332 π.Χ. Αμμωνίτισσα ήταν η σύζυγος του Σολομώντα, Ναάμα, μητέρα του Ροβοάμ.
Τελευταία αναφορά για τους Αμμωνίτες θεωρείται αυτή του Αγίου Ιουστίνου στο τελευταίο έργο του "Διάλογος προς Τρύφωνα" (2ος αιώνας) που σημαίνει ότι υπήρχε ακόμη ως ξεχωριστή εθνότητα στη περιοχή της Παλαιστίνης.

## Βιβλικές αναφορές
[thumb|right|250px|Αρχαίο φυλάκιο των Αμμωνιτών στο [Αμμάν]]
* "Γένεση 19, 30 κ.έ.
* "Αριθμοί 21, 20 κ.έ.
* "Δευτερονόμιο 2, 19 κ.έ.
* "Κριτές" 3, 11, 13 κ.έ. (περιγράφονται συγκρούσεις με Εβραίους)
* "Α΄ Βασιλειών" 11 (επίσης συγκρούσεις με Εβραίους)
* "Β΄ Βασιλειών" 10-12 (ομοίως οι συγκρούσεις συνεχίζονται)
* "Δ΄ Βασιλειών" 24-25 (ομοίως)
* "Α΄ Μακκαβαίων" 5,1 κ.έ.
* "Β΄ Μακκαβαίων" 8, 10, κ.ά.

## Πηγές
* "Εγκυκλοπαίδεια Πάπυρος Larousse Britannica" τομ.7ος, σελ.444.
* David and Patt Alexander "Το εκπληκτικό Εγχειρίδιο της Βίβλου" , Εκδόσεις Πέργαμος, Αθήνα 1993, σελ.660.

## Εξωτερικοί σύνδεσμοι
* 

Κατηγορία:Αρχαίοι λαοί
Κατηγορία:Έθνη της Εβραϊκής Βίβλου
Κατηγορία:Εξαφανισθέντες λαοί
Κατηγορία:Ιστορία της Ιορδανίας
Κατηγορία:Ιστορία της Παλαιστίνης
Κατηγορία:Σημιτικοί λαοί
Αμμωνιτες
Τόνι Ντελκ

Ο **Tόνι Ντελκ** είναι Αμερικανός πρώην διεθνής καλαθοσφαιριστής γεννημένος στις 28 Ιανουαρίου 1974.
Αγωνιζόταν στη θέση του γκαρντ και έχει ύψος 1,88 μ. 

Ο Τόνι Ντελκ αποφοίτησε από το Κολέγιο Κεντάκι.
Το 1996 οι Σάρλοτ Χόρνετς τον επέλεξαν στο νούμερο 16 του ντραφτ του ΝΒΑ. Στα μισά της περιόδου 1997-98 μεταγράφηκε στους Γκόλντεν Στέιτ Ουόριορς. Στη σπουδαία καριέρα του αγωνίστηκε σε Σακραμέντο Κινγκς (1999-00), Φοίνιξ Σανς (2000-02), Μπόστον Σέλτικς (2002-03), Ντάλας Μάβερικς (2003-04), Ατλάντα Χοκς και από τον Ιανουάριο του 2006 στους Ντιτρόιτ Πίστονς. 

Στον ΠΑΟ αγωνίστηκε από το καλοκαίρι του 2006 και έχει κερδίσει ένα κύπελλο Ελλάδος και το Ευρωπαϊκό Πρωτάθλημα. 

Είναι ένας από τους 5 παίκτες που σημείωσαν πάνω από 50 πόντους στο ΝΒΑ (53, εναντίον του Σακραμέντο στις 1/2/2001).

## Ομάδες
* 1996-1998 Σάρλοτ Χόρνετς 
* 1998-1999 Γκόλντεν Στέιτ Γουόριορς
* 1999-2000 Σακραμέντο Κινγκς
* 2000-2002 Φοίνιξ Σανς
* 2002-2003 Μπόστον Σέλτικς 
* 2003-2004 Ντάλας Μάβερικς
* 2004-2006 Ατλάντα Χοκς 
* 2006 Ντιτρόιτ Πίστονς
* 2006-2007 Παναθηναϊκός

## Παραπομπές


## Εξωτερικοί σύνδεσμοι
*Προφίλ και στατιστικά του Τόνι Ντελκ από το site του NBA
*Η σελίδα του στον ΠΑΟ

Κατηγορία:Αμερικανοί καλαθοσφαιριστές
Κατηγορία:Αμερικανοί προπονητές καλαθοσφαίρισης
Κατηγορία:Καλαθοσφαιριστές Σάρλοτ Χόρνετς
Κατηγορία:Καλαθοσφαιριστές Γκόλντεν Στέιτ Ουόριορς
Κατηγορία:Καλαθοσφαιριστές Σακραμέντο Κινγκς
Κατηγορία:Καλαθοσφαιριστές Φοίνιξ Σανς
Κατηγορία:Καλαθοσφαιριστές Μπόστον Σέλτικς
Κατηγορία:Καλαθοσφαιριστές Ντάλας Μάβερικς
Κατηγορία:Καλαθοσφαιριστές Ατλάντα Χοκς
Κατηγορία:Καλαθοσφαιριστές Ντιτρόιτ Πίστονς
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές πορτορικανικών συλλόγων
Κατηγορία:Ξένοι καλαθοσφαιριστές στην Ελλάδα
Νανσύ

thumb|300px|Πλατεία Στανισλάς
Το **Νανσύ** (ή σπανιότερα *Νανσί*· , , , , , ) είναι ιστορική πόλη, πρωτεύουσα του νομού Μερτ-ε-Μοζέλ, ενός εκ των τεσσάρων στην περιφέρεια της Λωρραίνης στη Γαλλία, της οποίας είναι πολιτιστική (διοικητική είναι το Μετς) πρωτεύουσα. Βρίσκεται επί του ποταμού Μερτ και σε απόσταση περίπου 280 χλμ. από το Παρίσι. Κατά τον 9ο αιώνα αποτελούσε κάστρο και έδρα των Δουκών της Λωρραίνης. Τα παλαιά της τείχη κατεδαφίστηκαν τον 17ο αιώνα ενώ η πόλη εξωραΐστηκε ιδιαίτερα από τους Δούκες Λεοπόλδο, Φραγκίσκο και τον εξόριστο εκεί Βασιλιά της Πολωνίας Στανισλάς Λεσζκζίνσκι. Το 1776 περιήλθε στο γαλλικό στέμμα, ενώ κατά τα έτη 1870 - 1873 καταλήφθηκε από τους Γερμανούς.

Περίπου 100.000 κάτοικοι διαμένουν στον δήμο, ενώ συνολικά 410.000 στην αστική περιοχή. Το κέντρο της πόλης είναι η Πλατεία Στανισλάς (Place Stanislas). Διεθνώς γνωστό είναι το ετήσιο φεστιβάλ Πασσάζ του Νανσύ. Το Πανεπιστήμιο του Νανσύ ιδρύθηκε το 1768 και η δε Βιβλιοθήκη του περιέχει περισσότερους από 500.000 τόμους.

## Αξιοθέατα
Το Νανσύ έχει σπουδαία οικοδομήματα ειδικά της εποχής της Αναγέννησης όπως και πολλά αξιοθέατα, πλατείες, κήπους κτλ. Σημαντικότερα αυτών είναι:
* **Πλατεία Στανισλάς**
* **[[Παλάτι των δουκών της Λωρραίνης|Παλάτι των Δουκών]]** (*Palais Ducal*), σήμερα **Μουσείο της Λωρραίνης** (*Musée Lorrain*)
* **Μουσείο Καλών Τεχνών** (*Musée des Beaux-Arts*)
* **Μουσείο της Σχολής της Νανσύ** (*Musée de l'École de Nancy*)
* Όπερα
* Κονσερβατουάρ
* To άγαλμα της Ιωάννας της Λωρραίνης.

## Παραπομπές


## Εξωτερικοί σύνδεσμοι
* 
*  

Κατηγορία:Πόλεις της Λωρραίνης
Μέθοδοι εκτέλεσης

Στο διάβα των αιώνων και στις διάφορες κοινωνίες των ανθρώπων, η εκτέλεση της θανατικής ποινής λόγω της σπουδαιότητάς της στην έννοια της καλώς ευνομούμενης τάξης, ακολούθησε πολλούς τρόπους και μεθόδους, έτσι ώστε σήμερα ακόμα και η λέξη "εκτέλεση" να θεωρείται κατά μια έννοια ως αυτή καθ΄ αυτή η απόδοση της θανατικής ποινής.

Σήμερα εν χρήσει σε διάφορα κράτη ως μέθοδοι "εκτέλεσης" παραμένουν ο τυφεκισμός, ο απαγχονισμός, ο θάλαμος αερίων, η ηλεκτρική καρέκλα, η θανατηφόρος ένεση κ.ά.

Από την αρχαιότητα όμως είχαν αναπτυχθεί και άλλοι τρόποι, όπως ο ποδοβολισμός, ο λιθοβολισμός, η συγγνωστή δηλητηρίαση, η καύση, ο κατασπαραγμός από θηρία, ο αποκεφαλισμός (με ξίφος ή ξιφίδιο, πέλεκη ή λαιμητόμο), η Σταύρωση, ο πνιγμός, ο τεμαχισμός, η εντοίχιση, ο βρασμός, ο επιτρόχιος ή δια τροχού, η κατάσχιση, η επαγκίστρωση, ο ανασκολοπισμός, η εγκατάλειψη, η έκθεση, ο ενταφιασμός ζώντος κ.ά.

Οι σαμουράι όταν καταδικάζονταν σε θάνατο λάμβαναν εντολή να τελέσουν Σεπούκου, γνωστό και ως χάρα-κίρι.

**Σημείωση:** Οποιαδήποτε θανατική εκτέλεση χωρίς προηγούμενη δικαστική απόφαση, από τους αρχαίους χρόνους, θεωρείται **δολοφονία**, με μοναδική εξαίρεση ίσως τις πολεμικές επιχειρήσεις, όπου και αυτές σήμερα προσδιορίζονται με διεθνείς συνθήκες.

*
Ελαμίτες

Οι **Ελαμίτες** ήταν αρχαίος Βιβλικός λαός. Ήταν οι ανατολικοί γείτονες των Σουμερίων και των Βαβυλωνίων και οι δυτικοί των Μήδων, Πάρθων και Περσών. Θεωρούσαν γενάρχη τους τον Ελάμ, το μεγαλύτερο γιο του Σημ (Γένεση 10:22, Έσδρας 4:09), εξ ου και η ονομασία τους. 
Η αρχαία χώρα τους, Ελάμ, είναι το σημερινό Χουζιστάν στο νοτιοδυτικό Ιράν. Πρωτεύουσα των Ελαμιτών ήταν τα Σούσα που έγινε σπουδαία ιστορική πόλη από τους διαδόχους τους, τους Πέρσες. Ανέπτυξαν μεγάλο πολιτισμό, η δε γλώσσα τους ήταν τελείως διαφορετική όλων των άλλων, γραφόμενη σε σφηνοειδή γραφή.
Οι Πέρσες Αχαιμενίδες θεωρούνται μια μορφή συνέχειας με τους Ελαμίτες αφού είχαν πολλές Ελαμίτικες λέξεις στην γλώσσα τους, λάτρευαν Ελαμίτες θεούς και είχαν σχεδόν τα ίδια έθιμα αλλά δεν ταυτίζονταν. Οι Ελαμίτες με την σειρά τους θεωρούνται και αυτή Περσική φυλή το όνομα τους επέζησε ως τον 6ο αιώνα μ.Χ. την εποχή που καταλήφθηκε το Ιράν από τους μουσουλμάνους. Η γλώσσα τους είχε μια διαφορετική άγνωστη μορφή που δεν είχε σχέσεις με τους Σημίτες και τους Σουμέριους πολλοί γλωσσολόγοι τους συνδέουν με τους Δραβίδες της προϊστορικής Ινδίας δημιουργώντας μια νέα ομάδα γλωσσών τους Ελαμο - Δραβίδες.
Στη Καινή Διαθήκη (Πράξεις Αποστόλων β΄ 9) αναφέρεται ότι Ιουδαίοι προσήλυτοι από το Ελάμ βρίσκονταν στην Ιερουσαλήμ για τον εορτασμό της Πεντηκοστής.

## Πηγές
* *David and Patt Alexander "Το εκπληκτικό Εγχειρίδιο της Βίβλου" , Εκδόσεις Πέργαμος, Αθήνα 1993, σελ.660.*

Κατηγορία:Εξαφανισθέντες λαοί
Κατηγορία:Ιστορία του Ιράν
Κατηγορία:Έθνη της Εβραϊκής Βίβλου
Δικάτοπτρο

Ως **δικάτοπτρο** χαρακτηρίζεται οτιδήποτε φέρει δύο κάτοπτρα (καθρέπτες). Το δικάτοπτρο είναι γεωμετρικό και μάλιστα γωνιομετρικό όργανο με ευρύτατη χρήση στη γεωδαισία, την αστρονομία, την υδρογραφία και ιδιαίτερα στη ναυτιλία, όπου είναι περισσότερο γνωστό με το όνομα εξάντας ή οκτάς (κοινώς «οττάντε») ή και ακόμα ως «κύκλος του Μπορντά».

Κατηγορία:Αστρονομικά όργανα
Κατηγορία:Ναυτικά όργανα
Κατηγορία:Γεωμετρικά όργανα
Κατηγορία:Αστρονομική Ναυτιλία
Ζωρζ Πομπιντού

Ο **Ζωρζ Ζαν Ρεϊμόν Πομπιντού** (γαλλ. *Georges Jean Raymond Pompidou*, 5 Ιουλίου 1911 – 2 Απριλίου 1974) ήταν Γάλλος πολιτικός, που διετέλεσε πρωθυπουργός της Γαλλίας από το 1962 έως το 1968 και πρόεδρος της Γαλλικής Δημοκρατίας από το 1969 έως τον θάνατό του, το 1974.

## Βιογραφία
Γεννήθηκε στις 5 Ιουλίου 1911 στο Μονμπουντίφ της νοτιοκεντρικής Γαλλίας. Σπούδασε φιλολογία και στην αρχή δίδαξε σε λύκειο. Κατόπιν εργάστηκε σε τράπεζα, όπου σύντομα έφτασε σε υψηλή θέση. Μετά επιλέχθηκε από τον Πρόεδρο Ντε Γκωλ να διοικήσει Ίδρυμα που είχε ιδρύσει ο ίδιος για τα παιδιά με Σύνδρομο Ντάουν.

Το 1962 ο Ντε Γκωλ του ανέθεσε την πρωθυπουργία, θέση στην οποία παρέμεινε μέχρι το 1968. Το 1969 εξελέγη Πρόεδρος της Γαλλικής Δημοκρατίας, θέση στην οποία παρέμεινε μέχρι τον θάνατό του από καρκίνο, στις 2 Απριλίου 1974.

## Παραπομπές


## Εξωτερικοί σύνδεσμοι
* 

Κατηγορία:Πρόεδροι της Γαλλικής Δημοκρατίας
Κατηγορία:Πρωθυπουργοί της Γαλλίας
Κατηγορία:Απόφοιτοι της École Normale Supérieure
Αλαίν Ποέρ

Ο **Αλαίν Εμίλ Λουί Μαρί Ποέρ** (γαλλ.*Alain Émile Louis Marie Poher* ,[alɛ̃ pɔɛʁ], 17 Απριλίου 1909 - 9 Δεκεμβρίου 1996) ήταν Γάλλος πολιτικός, ο οποίος διετέλεσε και υπηρεσιακός Πρόεδρος της χώρας για δύο φορές.

## Βιογραφία
Γεννήθηκε στις 17 Απριλίου 1909. Ήταν Πρόεδρος της Γερουσίας όταν παραιτήθηκε ο Πρόεδρος Ντε Γκωλ, στις 29 Απριλίου 1969. Σύμφωνα με το Σύνταγμα ανέλαβε υπηρεσιακός Πρόεδρος μέχρι την εκλογή νέου. Έβαλε και ο ίδιος υποψηφιότητα, αλλά νικήθηκε από τον Ζωρζ Πομπιντού, στον οποίο παρέδωσε καθήκοντα στις 20 Ιουνίου του ίδιου έτους και επέστρεψε στη θέση του Προέδρου της Γερουσίας.

Όταν ο Πομπιντού πέθανε κατά τη διάρκεια της θητείας του, στις 2 Απριλίου 1974, ο Ποέρ ανέλαβε εκ νέου υπηρεσιακός Πρόεδρος μέχρι την παράδοση των καθηκόντων στον εκλεγέντα Βαλερί Ζισκάρ Ντ' Εστέν στις 27 Μαΐου 1974.

Πέθανε στις 9 Δεκεμβρίου 1996.

## Παραπομπές


Κατηγορία:Πρόεδροι της Γαλλικής Δημοκρατίας
Κατηγορία:Πρόεδροι του Ευρωπαϊκού Κοινοβουλίου
Λεοπόλδο Κάλβο Σοτέλο

Ο **Λεοπόλδο Κάλβο Σοτέλο** (ισπαν.:*Leopoldo Calvo-Sotelo y Bustelo*, Πλήρες όνομα:Λεοπόλδο Κάλβο-Σοτέλο ι Μπουστέλο, 1926-2008) ήταν Ισπανός πολιτικός. Υπήρξε πρωθυπουργός για την περίοδο από το 1981 ως το 1982.

## Βιογραφία
Γεννήθηκε στη Μαδρίτη στις 14 Απριλίου 1926. Υπηρέτησε ως πρόεδρος των ισπανικών σιδηροδρόμων την περίοδο 1967-1968 και ήταν υπουργός Εμπορίου στην πρώτη «μοναρχική» κυβέρνηση μετά την εποχή Φράνκο. Στις 23 Φεβρουαρίου 1981 το ισπανικό Κοινοβούλιο συνεδρίασε για να τον εκλέξει πρωθυπουργό. Η συνεδρίαση εκείνη διεκόπη από απόπειρα πραξικοπήματος, το οποίο κατέρρευσε 18 ώρες αργότερα. Έτσι, ο Σοτέλο εξελέγη πρωθυπουργός, αξίωμα το οποίο διατήρησε μέχρι την επόμενη χρονιά, οπότε εξελέγη διάδοχός του ο Φελίπε Γκονθάλεθ.

Ο Κάλβο Σοτέλο απεβίωσε σε ηλικία 82 ετών, στις 3 Μαΐου του 2008.

## Παραπομπές


Κατηγορία:Ισπανοί πολιτικοί
Κατηγορία:Πρωθυπουργοί της Ισπανίας
Άλεξ Σάλμοντ

Ο **Άλεξ Σάλμοντ** (*Alexander Elliot Anderson "Alex" Salmond*, 31 Δεκεμβρίου 1954 – 12 Οκτωβρίου 2024) ήταν Σκωτσέζος πολιτικός, ο οποίος διετέλεσε Πρώτος Υπουργός (πρωθυπουργός) της Σκωτίας.

## Καριέρα
Γεννήθηκε στις 31 Δεκεμβρίου 1954. Έφερε το αξίωμα του National Convener (ηγέτη) του Σκωτικού Εθνικού Κόμματος (SNP) και διετέλεσε επίσης βουλευτής. Ήταν ξανά πρόεδρος του κόμματος την περίοδο 1990-2000.

Το SNP κέρδισε τις περισσότερες έδρες στις βουλευτικές εκλογές στη Σκωτία τον Μάιο του 2007. Αποτέλεσμα αυτού ήταν ο διορισμός του Σάλμοντ στη θέση του Πρώτου Υπουργού και ο σχηματισμός εθνικιστικής κυβέρνησης μειοψηφίας.

### Δημοψήφισμα 2014
Τον Σεπτέμβριο του 2014 διεξήχθη δημοψήφισμα για την ανεξαρτησία της Σκωτίας. Η πρόταση για ανεξαρτησία καταψηφίστηκε σε ποσοστό 54% και λίγο αργότερα ο Σάλμοντ παραιτήθηκε από την θέση που κατείχε ως Πρώτος Υπουργός της Σκωτίας. Η Νίκολα Στέρτζιον τον διαδέχτηκε τόσο στην πρωθυπουργία όσο και στην ηγεσία του Σκωτικού Εθνικού Κόμματος.

### Σύλληψη και κατηγορίες
Στις 24 Ιανουαρίου 2019 ο Σάλμοντ συνελήφθη από την αστυνομία και του απαγγέλθηκαν κατηγορίες για 14 αδικήματα, μεταξύ των οποίων για δύο απόπειρες βιασμού, 9 σεξουαλικής κακοποίησης, 2 ασέλγειας και 1 για διατάραξη ησυχίας. Ο Σάλμοντ σε δήλωση που έκανε έξω από τα δικαστήρια, αρνήθηκε κάθε κατηγορία.

## Θάνατος
Απεβίωσε από ανακοπή καρδιάς την ώρα που γευμάτιζε σε ξενοδοχείο της Οχρίδας στη Βόρεια Μακεδονία, στις 12 Οκτωβρίου 2024, σε ηλικία 69 ετών.

## Παραπομπές


## Εξωτερικοί σύνδεσμοι
* http://arquivo.pt/wayback/20090724124720/http://www.snp.org/node/6596 - επίσημη βιογραφία
* BBC News - Προφίλ 
 	

Κατηγορία:Πρώτοι Υπουργοί της Σκωτίας
Κατηγορία:Σκωτσέζοι οικονομολόγοι
Πεσέτα

μικρογραφία|δεξιά|250px|Κέρμα μιας πεσέτας (1980)
Η **πεσέτα** ήταν το νόμισμα της Ισπανίας από το 1869 ως το 2002, οπότε αντικαταστάθηκε από το ευρώ. Μαζί με το φράγκο Γαλλίας ήταν επίσης το νόμισμα της Ανδόρρας. Ο κωδικός ISO 4217 ήταν ESP. Υποδιαιρούνταν σε 100 θέντιμος (*céntimos*).

Ετυμολογικά η λέξη προέρχεται από το καταλανικό «peceta» που σημαίνει «κομματάκι», ως υποκοριστικό του «peça», που σημαίνει «κομμάτι».

Η πεσέτα εισήχθη το 1869 σε αντικατάσταση του παλαιότερου εσκούδου Ισπανίας, σε αναλογία 1 εσκούδο:2,5 πεσέτες. Αντικαταστάθηκε το 2002 από το ευρώ, το οποίο είχε ήδη εισαχθεί από το 1999, σε αναλογία 1 ευρώ:166,386 πεσέτες.

## Εξωτερικοί σύνδεσμοι
* 

Κατηγορία:Ιστορικά νομίσματα
Κατηγορία:Οικονομία της Ισπανίας
Κατηγορία:Νομίσματα που αντικατέστησε το Ευρώ
Κατηγορία:Οικονομία της Ανδόρρας
Κατηγορία:Ισπανικά νομίσματα
Κλάους Ντίνγκερ

Ο **Κλάους Ντίνγκερ** (*Klaus Dinger*, 24 Μαρτίου 1946 - 21 Μαρτίου 2008) ήταν Γερμανός μουσικός και τραγουδοποιός, γνωστός κυρίως για τη συμμετοχή του στους Neu!, ένα από τα κυριότερα συγκροτήματα του μουσικού ρεύματος Krautrock. Θεωρείται εφευρέτης του ήχου Motorik.

## Πληροφορίες

### Kraftwerk

Ο Dinger εμφανίστηκε στη γερμανική μουσική σκηνή  όταν έγινε μέλος των Kraftwerk, αντικαθιστώντας τον προηγούμενο ντράμερ του συγκροτήματος κατά την ηχογράφηση του πρώτου τους άλμπουμ. Στο γκρουπ συμμετείχαν οι Ralf Hutter και Florian Schneider. Αργότερα, όταν ο Hutter αποχώρησε, αντικαταστάθηκε από τον Michael Rother. Με αυτή τη σύνθεση, στην οποία χρεώθηκε και η δημιουργία του άλμπουμ, οι Kraftwerk εμφανίστηκαν στην τηλεοπτική εκπομπή Beat Club. Ο Hutter επέστρεψε προς το τέλος της ίδιας χρονιάς, αλλά οι Dinger και Rother είχαν ήδη αποφασίσει να αποχωρήσουν και να φτιάξουν το δικό τους συγκρότημα.

### Neu!

To 1971, οι Dinger και Rother δημιούργησαν τους Neu! και κυκλοφόρησαν το πρώτο, ομώνυμο τους άλμπουμ, το οποίο θεωρείται κλασσικό παράδειγμα του μουσικού ρεύματος Krautrock. Ο ήχος motorik φαίνεται χαρακτηριστικά στον τρόπο παιξίματος των ντραμς από τον Dinger, στο 10λεπτο τραγούδι ‘Hallogallo’.

Οι Neu! πριν διαλυθούν, το 1975, κυκλοφόρησαν τα άλμπουμ Neu! 2 (1973) και Neu! '75 (1975), τα οποία περιέχουν αντίστοιχα τα ‘Super’ και ‘Hero’, δύο από τα πιο γνωστά τραγούδια του Dinger.

### La Dusseldorf

Μετά τους Neu!, ο Dinger γνώρισε κριτική και εμπορική επιτυχία με το γκρουπ La Dusseldorf. Κυκλοφόρησαν τρία πετυχημένα άλμπουμ στα τέλη της δεκαετίας του 1970 και στις αρχές της δεκαετίας του 1980 (πούλησαν πάνω από ένα εκατομμύριο αντίτυπα).

### La! Neu?

Μετά τους La Dusseldorf, ο Dinger έφτιαξε τους La! Neu?. Το όνομα τους ήταν μια έμμεση αναφορά στα προηγούμενα του συγκροτήματα. Κατά τη διάρκεια της δεκαετίας του 1990, κυκλοφόρησαν κάποια άλμπουμ μέσω της Captain Trip Records, της εταιρείας που κυκλοφόρησε το 1996 τα Neu! 4 και Neu! '72 Live!, χωρίς την έγκριση του Rother.

## Δισκογραφία

### Με τους Kraftwerk
* "Kraftwerk" (1970)

### Με τους Neu!
* "Neu!" (1972)
* "Neu! 2" (1973)
* "Neu! '75" (1975)

### Με τους La Dusseldorf
* "La Dusseldorf" (1976)
* "Viva" (1978)
* "Individuellos" (1981)

### Με τους La! Neu?
* "Year of the Tiger" (1998)
* "Gold Regen (Gold Rain)"

## Παραπομπές


Κατηγορία:Γερμανοί μουσικοί
Κατηγορία:Ροκ μουσικοί
Marsheaux

Οι **Marsheaux** είναι γυναικείο συγκρότημα synthpop μουσικής από τη Θεσσαλονίκη. Τα δύο μέλη του συγκροτήματος, Μαριάνθη Μελίτση και Σοφία Σαριγιαννίδου, μετακόμισαν στην Αθήνα το 2000 όπου και σχημάτισαν το συγκρότημα. Ο ήχος τους παραπέμπει ευθέως στην ηλεκτρονική μουσική των πρώτων χρόνων της δεκαετίας του 1980. Το όνομα του συγκροτήματος προέρχεται από την ένωση της πρώτης συλλαβής του κάθε ονόματος των δυο μελών.

## Ιστορία
Οι Marsheaux έγιναν γνωστές στην Ελλάδα με το πρώτο τους single, ένα (πιο "σκοτεινό") ρεμίξ του κομματιού *Popcorn* του πρωτοπόρου της ηλεκτρονικής μουσικής Gershon Kingsley. Το κομμάτι γνώρισε ραδιοφωνική επιτυχία τόσο στην Ελλάδα όσο και στην υπόλοιπη Ευρώπη. Έχοντας υπογράψει συμβόλαιο με τη δισκογραφική εταιρεία Undo Records, το 2004 κυκλοφόρησαν το πρώτο τους ολοκληρωμένο δίσκο με το τίτλο *Ebay Queen*. Ο δίσκος είναι γεμάτος επιρροές από κλασσικά ηλεκτρονικά συγκροτήματα όπως οι The Human League, Orchestral Manoeuvres in the Dark (OMD) και των Depeche Mode. Βασικό στοιχείο της εμπορικής επιτυχίας του δίσκου στο εξωτερικό υπήρξε το γεγονός ότι τραγουδούν αποκλειστικά στα αγγλικά. Οι διεθνείς κριτικές για το δίσκο υπήρξαν θετικές.

Εκτός από τα φωνητικά τους προσόντα οι δύο κοπέλες που αποτελούν το συγκρότημα παίζουν μια πλειάδα ηλεκτρονικών οργάνων. Η Μαριάνθη παίζει με τα MicroKorg, Minimoog, Roland SH101 και YAMAHA CS01. Η Σοφία παίζει με τα MicroKorg, KORG MS 10, Roland aJuno2, AKAI Ax80 και ROLAND CR78. Παράλληλα με την ηχογράφηση πρωτότυπου υλικού οι Marsheaux πολύ συχνά μιξάρουν γνωστά κομμάτια από άλλους καλλιτέχνες όπως ο Moby. Εμφανίζονται επίσης σαν guest DJs σε διάφορα Αθηναϊκά clubs.

Το Δεκέμβριο του 2006 κυκλοφόρησε ο δεύτερος δίσκος τους με τίτλο *Peekaboo*, με αξιόλογη εμπορική επιτυχία παγκοσμίως, αλλά κυρίως στην Ελλάδα, στις Η.Π.Α και στη Μεγάλη Βρετανία.

## Δισκογραφία
### Albums
* E-Bay Queen, 2004, Undo Records
* Peekaboo, 2007, Undo Records
* Lumineux Noir, 2009, Undo Records
* Inhale, 2013, Undo Records
* A Broken Frame (Depeche Mode Tribute Album), 2015, Undo Records

### Singles
* Popcorn, 2003, Undo Records

## Εξωτερικοί σύνδεσμοι
* Επίσημη ιστοσελίδα
* Μarsheaux στο MySpace
* Μarsheaux στο Discogs
* Μarsheaux στο Last.fm

Κατηγορία:Ελληνικά pop συγκροτήματα
Κατηγορία:Ελληνικά συγκροτήματα ηλεκτρονικής μουσικής
Κατηγορία:Ντουέτα ηλεκτρονικής μουσικής
Κατηγορία:Ελληνικά μουσικά ντουέτα
Κατηγορία:Ελληνικά μουσικά συγκροτήματα
Κατηγορία:Μουσικά συγκροτήματα από την Αθήνα
Βολβός

thumb|right|250px|Βολβοί κρεμμυδιών

Ο **Βολβός** είναι ο υπόγειος βλαστός ενός φυτού που έχει τροποποιηθεί κατάλληλα έτσι ώστε να εκτελεί αποταμιευτική λειτουργία. Αποτελείται από ένα δίσκο ωοειδή ή στρογγυλεμένο που στην άκρη του φέρει ένα οφθαλμό από λέπια που είναι σαρκώδη, τα οποία προέρχονται από τροποποιημένα φύλλα και από ριζικό σύστημα.

Ο βολβός ανθίζει την άνοιξη ενώ το χειμώνα παραμένει ανενεργός μέσα στο έδαφος. Ο δίσκος του βολβού είναι ένας πολύ μικρός βλαστός ο οποίος δεν φέρει μεσογονάτια κενά ενώ τα λέπια είναι γεμάτα θρεπτικές ουσίες και προσκολλούνται στα πλάγια τμήματα του δίσκου. Ο οφθαλμός του βολβού βρίσκεται στην κορυφή του και δίνει έναν υπέργειο βλαστό ο οποίος αναπτύσσεται στην προέκταση του άξονα του. Στο κάτω τμήμα του δίσκου βρίσκονται πολλές, λεπτές και μακριές ρίζες σε δέσμες.

Υπάρχουν βολβοί που ανθίζουν μία φορά αλλά και άλλοι που ανθίζουν κάθε χρόνο δίνοντας υπέργειους βλαστούς.

Οι βολβοί είναι τριών ειδών:

* **Φολιδωτοί**. Φέρουν λέπια που καλύπτουν το ένα το άλλο μερικώς. 
* **Συμπαγείς**
* **Χιτωνοφόροι**. Τα λέπια τους αναπτύσσονται σε μορφή χιτώνων και καλύπτει το ένα το άλλο.

## Εξωτερικοί σύνδεσμοι
* 
* 

Κατηγορία:Μορφολογία φυτών
Κατηγορία:Φυτά κήπου
Κατηγορία:Αναπαραγωγή των φυτών
Κατηγορία:Βοτανολογική ονοματολογία
Κύπελλο Ελλάδας πετοσφαίρισης γυναικών

Το **Κύπελλο Ελλάδας πετοσφαίρισης γυναικών** είναι η δεύτερη σε αξία διοργάνωση πετοσφαίρισης γυναικών στην Ελλάδα, μετά το ελληνικό πρωτάθλημα. 

Διοργανώθηκε για πρώτη φορά από την Ελληνική Ομοσπονδία Πετοσφαίρισης την περίοδο 1998–99 και συνεχίζεται μέχρι σήμερα.

Πολυνίκης του θεσμού είναι ο Ολυμπιακός με 11 κατακτήσεις και μάλιστα οι 9 συνεχόμενες, κάτι που αποτελεί ρεκόρ για τον θεσμό, ενώ είναι και η ομάδα με τις περισσότερες συμμετοχές σε τελικούς, 12 στο σύνολο, εκ των οποίων οι 10 ήταν συνεχόμενες. Ο Πανιώνιος είναι ο τρέχων κάτοχος του τροπαίου.

## Τελικοί

## Τίτλοι ανά σύλλογο

## Σημειώσεις

## Παραπομπές


## Εξωτερικοί σύνδεσμοι -Πηγές
* Κύπελλο Ελλάδας Γυναικών www.volleyball.gr - Επίσημη ιστοσελίδα της ΕΟΠΕ
* Χρυσή Βίβλος: Κυπελλούχοι Ομάδες - Αθλήτριες - Προπονητές - Οι τελικές φάσεις

*Οι Πολυτιμότερες Παίκτριες του θεσμού  www.volleyball.gr - Επίσημη ιστοσελίδα της ΕΟΠΕ
*Τελικές φάσεις - Ανασκόπηση www.volleyball.gr - Επίσημη ιστοσελίδα της ΕΟΠΕ
Udzima wa ya Masiwa

'Το *"Udzima wa ya Masiwa"*' (στα κομοριανά, σημαίνει "Ένωση των Μεγάλων Νησιών") είναι ο εθνικός ύμνος στις Κομόρες.

Υιοθετήθηκε ταυτόχρονα με την ανεξαρτησία της χώρας 1978. Οι στίχοι είναι γραμμένοι από τον Said Hachim Sidi Abderemane, ο οποίος έγραψε και τη μουσική, μαζί με τον Kamildine Abdallah.

## Ελληνική μετάφραση

Η σημαία κυματίζει,
Ανακοινώνοντας πλήρη ανεξαρτησία;
Το έθνος ξεσηκώνεται
Λόγω της πίστης που έχουμε
στις δικές μας Κομόρες.

Ας έχουμε πάντα αφοσίωση
Να αγαπάμε τα Μεγάλα Νησιά μας.
Εμείς οι κάτοικοι των Κομορών είμαστε το ίδιο αίμα,
Εμείς οι κάτοικοι των Κομορών έχουμε την ίδια θρησκεία.

Σε αυτά τα νησιά γεννηθήκαμε,
αυτά τα Νησιά μας μεγάλωσαν.
Είθε πάντοτε ο Θεός να μας βοηθά;
Ας αποφασίζουμε πάντοτε σωστά
Να αγαπάμε την πατρική γη μας,
Αγάπη στη θρησκεία μας και στον κόσμο.

Η σημαία κυματίζει.
Από τις 6 Ιουλίου
Το Έθνος ξυπνά
Τα νησιά μας είναι στη γραμμή.
Maori και Anzuan, Moheli και Comore,
Ας είμαστε όλοι αφοσιωμένοι
Με αγάπη για τα Μεγάλα Νησιά μας.

## Εξωτερικοί σύνδεσμοι
* Αρχείο MIDI 
* αρχείο mp3 

Κατηγορία:Εθνικά σύμβολα των Κομορών
Κατηγορία:Εθνικοί ύμνοι
Σημαία των Κομορών

[right|thumb|208px|[Αρχείο:FIAV 111111.svg|23px Η σημερινή σημαία των νησιών Κομόρες. Λόγος σημαίας: 3:5]]

Η σύγχρονη **[[σημαία]] των [[Κομόρες|Κομορών]]** υιοθετήθηκε το 2003. Η προηγούμενη σημαία ήταν μια ημισέληνος σε φόντο πράσινο. Το νέο σχέδιο διατηρεί την ημισέληνο, ωστόσο την τοποθετεί σε ένα πράσινο τρίγωνο. Επιπλέον, προστέθηκαν τέσσερις λωρίδες , σύμβολα των ισάριθμων νησιών του κράτους κίτρινο για το Μοελί, λευκό για τη Μαγιότ (τη διεκδικούν οι Κομόρες όμως διοικείται από τη Γαλλία), κόκκινο για το Ανζουάν και μπλε για τη Μεγάλη Κομόρα.

Τα τέσσερα αστέρια που βρίσκονται κοντά στην ημισέληνο, συμβολίζουν επίσης τα τέσσερα νησιά. Η ημισέληνος αποτελεί σύμβολο του Ισλάμ, το οποίο είναι η κύρια θρησκεία στις Κομόρες.

Η σημαία καθιερώθηκε στις 7 Ιανουαρίου 2002 και η χώρα έχει Σύνταγμα από την ίδια αυτή ημερομηνία.

## Προηγούμενες σημαίες των Κομορών


File:Flag of the Comoros (1963-1975).svg|Σημαία της περιόδου 1963–1975
File:Flag of the Comoros (1975-1978).svg|Σημαία σε χρήση την περίοδο 1976-78
File:Flag of the Comoros (1978-1992).svg|Σημαία που ήταν σε χρήση το 1978 – 1992
File:Flag of the Comoros (1992-1996).svg|Σημαία των Κομορών (1992–1996)
File:Flag of the Comoros (1996-2001).svg|Σημαία που χρησιμοποιήθηκε από το 1996 ως τις 6 Ιανουαρίου 2002)


## Σημαίες των νησιών που συναπαρτίζουν τις Κομόρες


File:Flag of Anjouan (official).svg|Ανζουάν
File:Flag of Grande Comore.svg|Μεγάλη Κομόρα
File:Flag of Mohéli (official).svg|Μοελί
File:Flag of Mayotte (local).svg|Μαγιότ (διεκδικείται από τις Κομόρες, τελεί σήμερα υπό γαλλική διοίκηση)


## Εξωτερικοί σύνδεσμοι

* Σημαία των Κομορών στις **Σημαίες του Κόσμου**

Κατηγορία:Εθνικά σύμβολα των Κομορών
Κομορες
Εθνόσημο των Κομορών

thumb|Το εθνόσημο των Κομορών.

Το **Εθνοσημο των [[Κομόρες|Κομορών]]** έχει το σχήμα του αραβικού δίσκου όπου φέρει την πράσινη ημισέληνο που απαντάται και στη Σημαία των Κομορών στο κέντρο, ανεστραμμένη προς τα άνω. Μέσα σε αυτήν φέρονται τα τέσσερα αστέρια που υπάρχουν και στη σημαία. Ένας πράσινος ήλιος με 8 πεπλατυσμένες ακτίνες προεκτείνεται κάτω από την ημισέληνο.

Γύρω από το σημείο αναφοράς, αναγράφεται το όνομα της χώρας, τόσο στα γαλλικά όσο και στα αραβικά. Το όλο σχήμα περικλείεται κυκλοτερώς από δύο κλαδιά ελιάς, που φέρουν κάτω στην ένωσή τους το ρητό, στα γαλλικά (*Ενότητα, Δικαιοσύνη, Πρόοδος*).

## Παραπομπές


Κατηγορία:Εθνικά σύμβολα των Κομορών
Κομορες
Έρμαια

Τα **Έρμαια** ή *Ερμαία* ήταν εορτή στην αρχαιότητα προς τιμή του θεού Ερμή, που τελούταν σε πολλά μέρη του ελλαδικού χώρου. Κατά την εορτή αυτή τα παιδιά στην αρχαία Αθήνα τελούσαν ιδιαίτερα αγωνίσματα, πιο ελεύθερα από τα συνηθισμένα ένεκα των οποίων απαγορεύονταν η είσοδος μεγαλυτέρων ανδρών στο χώρο άθλησής τους, σύμφωνα με νόμο του Σόλωνα. Στην εποχή όμως του Πλάτωνα φαίνεται πως δεν ίσχυε αυτός ο νόμος, όπου κατά τα Ερμαία η άθληση των παιδιών γινόταν σε παλαίστρες ενώπιον ανδρών κάθε ηλικίας.

Εκτός των Αθηνών τα Ερμαία ως αθλητικοί αγώνες τελούνταν επίσης στη Κρήτη, την Αρκαδία και όπου ο Ερμής λατρεύονταν ιδιαίτερα ως κύρια θεότητα ή θεότητα ταχύτητας (παριστάνοντάς τον ως δρομέα). Σε πολλές πόλεις που συνέβαινε αυτό έφεραν παράσταση του Ερμή στα νομίσματά τους όπως η αρχαία Παλλήνη, η αρχαία Τανάγρα στη Βοιωτία στη Σκιάθο κ.λπ

Κατηγορία:Αθλητικές διοργανώσεις στην αρχαία Ελλάδα
Κατηγορία:Αρχαίες ελληνικές εορτές
Κατηγορία:Αρχαίες αθηναϊκές εορτές
Κατηγορία:Αρχαία Κρήτη
Κατηγορία:Αρχαία Αρκαδία
Ερμαία

Τα **Ερμαία** ή  **[[Έρμαια]]** ήταν αρχαία ελληνική γιορτή. Με τον ίδιο όρος αναφέρονται:

* Η νήσος **Ερμαία**, αρχαίο όνομα της νήσου Ταβολάρα στα βορειοανατολικά της Σαρδηνίας.
* Η **Ερμαία**, ακρωτήριο της Αφρικής, το σύγχρονο Κάβο Μπόν στον κόλπο της Τύνιδας.
* Η **Ερμαία**, ακρωτήριο στη σύγχρονη Αγία Ρουμέλη Χανίων της Χώρας Σφακίων.
Πλάτος

Ο όρος **πλάτος** ή *φάρδος* είναι γεωμετρικός όρος και αποτελεί τη δεύτερη διάσταση στο χώρο. Χαρακτηρίζεται ως η βραχύτερη των διαστάσεων των επιπέδων επιφανειών σε αντιδιαστολή του μήκους, καθώς και η δεύτερη διάσταση των στερεών. Πολλές φορές όμως χρησιμοποιείται αντ΄ αυτού και ο όρος "βάθος".

*Μονάδες μέτρησης του πλάτους είναι οι αυτές της μέτρησης του μήκους. 

## Δείτε επίσης

*Γεωγραφικό πλάτος
*Αστρονομικό πλάτος
*Πλάτος κύματος
*Πλάτος εννοίας
*Κύκλοι πλάτους

Κατηγορία:Γεωμετρικά μεγέθη